Hlavný kontrolór Obce  Krakovany

Stanovisko k návrhu záverečného účtu 

za rok  2011

  
V zmysle § 18 f ods. l  písm. c) zákona č 369/1990 Zb. o obecnom zriadení v z. n. p. predkladám odborné stanovisko k návrhu záverečného účtu Obce Krakovany  za rok 2011.  Návrh bol zverejnený dňa 5. 6. 2012 na  úradnej tabuli. Účelom a cieľom tohto stanoviska je predovšetkým snaha o odborné posúdenie všetkých tých aspektov a náležitostí záverečného účtu, ktorými musí tento dokument zo zákona disponovať. Jednotlivé jeho kroky možno zostaviť do nasledovnej postupnosti:

1. Súlad predloženého záverečného účtu so všeobecne záväznými právnymi predpismi    

Návrh záverečného účtu Obce Krakovany je v plnom súlade s požadovanými právnymi normami, ktoré jeho zostavenie odborne a právne definujú a podmieňujú-  predovšetkým so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, konkrétne § 16 ods. 5. Preukázateľne obsahuje:

· rozpočet obce Krakovany v členení podľa  § 10 ods. 3 citovaného zákona v súlade s rozpočtovou klasifikáciou a to vnútorne členený na bežné príjmy, bežné výdavky, kapitálové príjmy, kapitálové výdavky a finančné operácie

· bilanciu aktív a pasív 

· prehľad o stave a vývoji dlhu 

· údaje o hospodárení príspevkových organizácií v ich pôsobnosti

· poskytnuté záruky podľa jednotlivých príjemcov

· náklady a výnosy podnikateľskej činnosti

Pri zostavovaní hlavného účtu obce boli plne zohľadnené aj ustanovenia zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

2. Overenie účtovnej závierky obce a jej rozpočtového hospodárenia audítorom

V súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, konkrétne § 16 ods. 3, obec je povinná dať si overiť účtovnú závierku. Obec Krakovany túto povinnosť splní v dňoch 10. – 27. júna 2012.

3. Zverejnenie návrhu záverečného účtu obce zákonným spôsobom

V súlade so zákonom č. 369/1990 Zb. o obecnom zriadení, § 9 ods. 2, je obec povinná zverejniť rozpočet obce najmenej na 15 dní spôsobom v meste obvyklým, aby sa k nemu mohli obyvatelia obce vyjadriť, pričom tá istá podmienka platí aj o záverečnom účte obce. Návrh záverečného účtu obce bol zverejnený na úradnej tabuli a na webovej stránke obce dňa 5. 6. 2012.

4.  Hospodárenie a finančné vzťahy obce vo vzťahu k okolitým subjektom

V súlade  s § 16 ods. 2 zákona o rozpočtových pravidlách územnej samosprávy hovoriacom o tom, že obec musí finančne usporiadať svoje hospodárenie vrátane finančných vzťahov k zriadeným alebo založeným právnickým osobám a fyzickým osobám - podnikateľom a právnickým osobám, ktorým poskytli prostriedky svojho rozpočtu, ako i usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom vyšších územných celkov, možno konštatovať, že všetky tieto vzťahy boli riadne vysporiadané a zúčtované v súlade so zákonom o rozpočtových pravidlách územnej samosprávy a zákonom č 523/2004 Z.z. a rozpočtových pravidlách verejnej správy  v znení neskorších predpisov.

Rovnako možno konštatovať, že návrh záverečného účtu bol zostavený a predložený v súlade so všeobecne záväznými predpismi a obsahuje všetky zákonné náležitosti, vrátane formálnej stránky návrhu a jeho predpísanej štruktúry.  

4.1 Finančné  vzťahy k organizáciám

V roku 2011 obec poskytla  zo svojho rozpočtu dotácie v zmysle VZN č. 4/2005 o poskytovaní dotácií z rozpočtu obce v celkovej výške 14 163,- EUR . 


Zúčtovanie poskytnutých finančných prostriedkov predložili všetky dotknuté organizácie v riadnom termíne.

5. Plnenie rozpočtu obce 

Ako bolo uvedené v bode 1 tejto správy, rozpočet obce Krakovany je v zmysle  § 10 ods. 3 zákona č. 583/2004 Z.z. o rozpočtových pravidlách územnej samosprávy, v súlade s rozpočtovou klasifikáciou vnútorne členený na kapitálové príjmy, kapitálové výdavky, bežné príjmy, bežné výdavky  a finančné operácie.

V oblasti  kapitálového  rozpočtu boli skutočné  príjmy  369 984,67 Eur s plnením 100%, skutočné  výdavky 63 105,- Eur s plnením 108%.

V oblasti  bežného  rozpočtu boli skutočné  príjmy  828 111,70  Eur s plnením 99%, skutočné výdavky 722 593,15 Eur s plnením 111%.

V oblasti finančných operácii boli skutočné príjmy  18 303,- Eur s plnením 88%, skutočné výdavky 423 983,- Eur s plnením 100%.

Príjmy celkom boli 1 216 399,- Eur s plnením 108%, výdavky celkom 1 209 681,- Eur s plnením 108%. 

Čo sa týka porovnania skutočných príjmov a výdavkov z konca hospodárskych rokov 2010 a 2011, tie zohľadňuje nasledujúca tabuľka aj s príslušnými indexami rastu:   

	Celkové príjmy skutočné
	Rok 2010 (EUR)
	Rok 2011 (EUR)
	Index rastu

	Bežné
	639492
	828111,7
	1,29

	Kapitálové
	54919
	369984,67
	6,74

	Finančné operácie
	501892
	18303
	0,036


	Celkové výdavky skutočné
	Rok 2010 (EUR)
	Rok 2011 (EUR)
	Index rastu

	Bežné
	668552
	722593,15
	1,08

	Kapitálové
	518571
	63104,8
	0,12

	Finančné operácie
	6632
	423983,23
	63,9


Výrazný rozdiel v kapitálových a finančných operáciách je spôsobený rozhodnutím realizovať kanalizáciu a komunikáciu na Veternej ulici; prijatý úver, realizácia (rok 2010) a následná refundácia (rok 2011, fin.operácie).

Rozpočet obce Krakovany na rok 2011 bol schválený uznesením č. 11, prijatým na verejnom zasadnutí obecného zastupiteľstva dňa 15.12.2010. Jednotlivé zmeny rozpočtu boli  priebežne schvaľované a  ukladané jednotlivými uzneseniami nasledovne:

· Uznesením OZ č. 46/4/2011 z 16.6.2011

· Uznesením OZ č. 113/10/2011 z 15.12.2011

Realizácia všetkých vyššie uvedených zmien rozpočtu prebehla v súlade s platnými citovanými uzneseniami a bola vykonaná oprávneným orgánom podľa § 14 ods. 1 zákona o rozpočtových pravidlách územnej samosprávy, ako i formou rozpočtových opatrení  podľa § 14 ods. 2 toho istého zákona. 

6. Bilancia aktív a pasív

Zostatková hodnota na strane aktív je 1 948 816 Eur, zostatková hodnota na strane pasív taktiež 1 948 816 Eur. Vzájomná bilancia aktív a pasív k 31.12.2011 je teda vo svojich zostatkových hodnotách vyrovnaná.  

7. Prehľad o stave a vývoji dlhu

Obec Krakovany eviduje nesplatené časti poskytnutých bankových úverov:

dlhodobý úver – vo výške 8 663 Eur


krátkodobý úver (na financovanie Veternej ulice) – vo výške 17 120 Eur

Ostatné záväzky (podrobnejší rozpis v Záverečnom účte) vo výške 54 329 Eur.

8. Hospodárenie príspevkových a rozpočtových organizácií v pôsobnosti obce

Obec Krakovany je zriaďovateľom nasledovných organizácií:

·  Materská škola

· Základná škola

· Zariadenie opatrovateľskej služby

Podrobný rozpis hospodárenia v záverečnom účte obce.

9. Prehľad o poskytnutých zárukách

Zákonná úprava nedovoľuje obci prevziať záruku za úver poskytovaný fyzickej osobe, podnikateľovi a právnickej osobe, ktorej nie je zriaďovateľom alebo zakladateľom. Obec Krakovany neposkytla žiadne záruky inej osobe.

10. Podnikateľská činnosť obce

Obec Krakovany nevykonáva podnikateľskú činnosť.

11. Zákonnosť stanovenia výsledku hospodárenia    

Potvrdzujem, že mechanizmus stanovenia výsledku hospodárenia obce je v plnom súlade s ustanovením § 2 písm. b) a c) zákona o rozpočtových pravidlách územnej samosprávy, a s § 10 písm. ods. 3 písm. a) a b) potvrdzujúcom jeho vnútorné členenie na bežné príjmy a bežné výdavky (bežný rozpočet) a kapitálové príjmy a kapitálové výdavky (kapitálový rozpočet). 

 Hospodársky výsledok za rok 2011 – prebytok vo výške 6125,47 Eur bude použitý v plnej výške na tvorbu rezervného fondu.

Záver

Návrh záverečného účtu Obce Krakovany za rok 2011  je spracovaný v súlade s príslušnými ustanoveniami § 16 zákona o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 citovaného zákona.

V zmysle § 16 ods. 10 zákona o rozpočtových pravidlách územnej  samosprávy odporúčam obecnému zastupiteľstvu uzatvoriť prerokovanie návrhu záverečného účtu Obce Krakovany  za rok 2011  výrokom

celoročné hospodárenie  schvaľuje bez výhrad

Ing. E. Podmaková










Kontrolór obce

Krakovany 5. 6. 2012



